stanford-oval/wikipedia huggingface dataset:
הזרקת קוד

הזרקת קוד (באנגלית: Code Injection) היא טכניקת האקינג המנצלת חולשת אבטחה בתוכנה המאפשרת את שינוי מהלך הביצוע שלה. הדבר נעשה באמצעות העברת קלט לא צפוי, המכיל פקודות זדוניות, שמבוצעות כחלק מביצוע התוכנית. טכניקות נפוצות של הזרקת קוד כוללות הזרקת SQL למסדי נתונים ו-XSS לאתרי אינטרנט. הזרקת קוד נובעת לרוב מכך שהתוכנית אינה מבצעת בדיקת תקינות של קלטים המועברים אליה.
התקפות הזרקת קוד נפוצות מאוד במערכות המתוכנתות בשפה מפורשת (שפת interperter) או שפת תסריט (script) כגון PHP ,SQL ,Perl  שנפוצות מאוד בפיתוח ישומי web. עם זאת ניתן לבצע התקפות הזרקת קוד גם במערכות המבוססות שפות תכנות מהודרות כגון התקפת גלישת חוצץ (Buffer Overflow attack).
אופן הביצוע

המידע שמספק המשתמש משמש, לעיתים קרובות, כקלט עבור תוכנה שנכתבה בשפה מפורשת. הקוד שמבצע המפרש (interperter) הוא שילוב של פקודות שנכתבו מראש על ידי מפתח התוכנה ומידע שמסופק על ידי המשתמשים. התוקף, באמצעות תכנון קפדני, שותל בקלט מידע שיש לו משמעות בשפת התכנות. כתוצאה מכך המידע מפורש כהוראות בשפת התכנות, ופקודותיו של התוקף מבוצעות כאילו נכתבו על ידי מפתח התוכנה המקורי.
דרך הפעולה משתנה בין התקיפות השונות. בתקיפת SQL injection השימוש הוא בשפת SQL על מנת למצוא פרצות בהוראת שליפה שנשלחת אל מסד הנתונים. בצורה כזו ניתן לבצע שליפה ממסד הנתונים על פי רצון התוקף ו"לדרוס" את השאילתא שהייתה אמורה להתבצע.
מניעת הזרקת קוד

כדי למנוע בעיות של הזרקת קוד, יש להשתמש בשיטות לטיפול מאובטח בקלט ופלט, כגון:
שימוש בממשקי API שאם משתמשים בהם כראוי, מאובטחים מפני כל תווי הקלט. שאילתות עם פרמטרים (המוכרות גם בשם "שאילתות מלוכדות", "הצהרות מוכנות", "משתנים קשורים") מאפשרות לפרש את נתוני המשתמש מחוץ למחרוזת. בנוסף Criteria API וממשקי API דומים מתרחקים מהמושג של מחרוזות פקודה שיש ליצור ולפרש.
עם הזרקת SQL, אפשר להשתמש בשאילתות עם פרמטרים, פרוצדורה מאוחסנת, אימות קלט ברשימה הלבנה ועוד כדי לעזור להפחית פגיעות על ידי הזרקת קוד.
ניתוק מעטפת מודולרית מהליבה.
אכיפת הפרדת שפה באמצעות מערכת טיפוסים.
הערות שוליים

↑  משתמש יכול להיות משתמש אנושי או מחשב.
↑  Dafydd Stuttard, Marcus Pinto, The Web Application Hacker's Handbook: Finding and Exploiting Security Flaws, שנייה, Wiley
↑  Antonio Goncalves, Java Persistence API, Berkeley, CA: Apress, 2013, עמ' 103–124, ISBN 978-1-4302-4626-8
↑  Jon Heller, SQL Style Guide Cheat Sheet, Berkeley, CA: Apress, 2022-12-27, עמ' 605–606, ISBN 978-1-4842-8866-5
הבונים העסוקים

| --- | --- |

 בימוי:  ברט ג'ילט
 הופק בידי:  וולט דיסני
 מוזיקה:  פרנק צ'רצ'יל
 אנימטור:  צ'ארלס ביירן הארי ריבס
 מדינה:  ארצות הברית ארצות הברית
 חברת הפקה:  אולפני וולט דיסני
 חברה מפיצה:  סרטי קולומביה
 הקרנת בכורה:  22 ביוני 1931
 משך הקרנה:  7:07 דקות
 שפת הסרט:  אנגלית
 סוגה:  סרט מצויר 
 סרט קודם:  הצלחת הסינית
 סרט הבא:  החתול בחוץ
 דף הסרט ב־IMDb
 
הבונים העסוקים (באנגלית: The Busy Beavers) הוא סרט הנפשה קצר אמריקאי בביומו של ברט ג'ילט, אשר לוקח חלק בסדרת הסרטים "סימפוניות טיפשיות". הוא הופץ לראשונה בשנת 1931.
עלילה

הסרט הקצר מראה קהילה של בונים אשר בונים את סכרם ובמהרה נראה בונה מסוים מנסה להציל אותו כשהוא מאוים על ידי שיטפון בזק.
ביקורות

וראייטי (14 ביולי 1931): "אחד מהסרטים הטובים ביותר בסדרת סימפוניות טיפשיות ובין הטובים בסדרה הזו. בתיאטרון רוקסי, המוצג על המסך הרחב, הסרט קיבל אטרקטיביות נוספת. טוב בכל מקום. פועל עם תחושת המשכיות שסרטי אנימציה אחרים לא מצליחים להשיג למרות העובדה שהלקוחות שומעים רק את קולות הקשקושים של הבונים עם דיו וכמה קולות אינטרפולציה. רגע טוב אחד הוא כשפרץ ענן מכה באחד הבונים. אחר הוא המקום שבו עץ נופל על אחד מהם. עם זאת, הוא נשאר בחיים כדי להיות נהרס על ידי ינשוף מרוט לצחוק."
הסרט היומי (19 ביולי 1931): "וולט דיסני עשה 'נוק-אאוט' כשהפיק את הסרט הזה מסדרת סימפונייות טיפשיות הזו. גאגים שהם ממש חדשים, אנימציה חלקה וחכמה וסינכרונית שלא מחמיצה אף פעימה. דיסני לקח נושא שמראה בונים בונים סכר כמו שרק בונים מצוירים יכולים לעשות את זה. הסרט מסתיים עם שיטפון ובונה בודד שמנסה להציל את הסכר מהרס. הסליל מהיר, מצחיק ומשובח."
מדיה ביתית

הסרט הופץ ב-4 בדצמבר 2001, באוצרות וולט דיסני: סימפוניות טיפשיות - קלאסיקות מוזיקליות היסטוריות.
הערות שוליים

↑  "Talking Shorts". Variety: 17. 14 ביולי 1931. נבדק ב-23 בפברואר 2020. {{cite journal}}:  (עזרה)
↑  "Sound Shorts". The Film Daily: 11. 19 ביולי 1931. נבדק ב-23 בפברואר 2020. {{cite journal}}:  (עזרה)
↑  "Silly Symphonies: The Historic Musical Animated Classics DVD Review". DVD Dizzy. נבדק ב-20 בפברואר 2021. {{cite web}}:  (עזרה)
דריוס מילר

| --- | --- |

מילר במדי ניו אורלינס פליקנס, 2017
 לידה:  21 במרץ 1990 (בן 34) מייזוויל, קנטקי, ארצות הברית
 עמדה:  סמול פורוורד
 גובה:  1.98 מטרים
 מספר:  12
 מכללה:  אוניברסיטת קנטקי
 דראפט:  בחירה מספר 14, 2012 ניו אורלינס הורנטס
 קבוצות כשחקן
 2012–2014 2015–2017 2017–2020 2020–:  ניו אורלינס הורנטס/פליקנס ברוזה במברג ניו אורלינס פליקנס אוקלהומה סיטי ת'אנדר
 הישגים כשחקן
 3 זכיות באליפות הליגה הגרמנית (2015–2017) זכייה בגביע הגרמני (2017) זכייה בטורניר אליפות המכללות (2012)
דריוס טאיון מילר (באנגלית: Darius Tiyon Miller; נולד ב-21 במרץ 1990) הוא כדורסלן אמריקאי, המשחק בקבוצת אוקלהומה סיטי ת'אנדר מליגת ה-NBA, בעמדת הסמול פורוורד.
קריירת תיכונים ומכללות

מילר נולד וגדל בעיר מייזוויל שבצפון קנטקי. בשנת 2008 הוביל את קבוצת הכדורסל של "תיכון מחוז מייסון" לזכייה באליפות התיכונים של קנטקי, עם ממוצעים של 19.9 נקודות, 7.9 ריבאונדים ו-3.6 אסיסטים למשחק. בסיום אותה עונה זכה בפרס שחקן התיכונים המצטיין של קנטקי ("Kentucky Mr. Basketball").
בקיץ 2008 החל ללמוד באוניברסיטת קנטקי, וב-4 עונותיו בקבוצת הכדורסל שלה זכה לשתף פעולה, בין היתר, עם פטריק פטרסון, ג'ודי מיקס, ג'ון וול, דמרקוס קאזינס, אריק בלדסו, ברנדון נייט, טרנס ג'ונס, אנתוני דייוויס ומייקל קיד-גילכריסט. בעונת 2010/2011 קלע מילר 10.9 נקודות למשחק והוביל את קבוצתו, לצד נייט וג'ונס, לשלב פיינל פור טורניר אליפות המכללות לראשונה מזה 13 שנים. במשחק חצי הגמר הציג מילר יכולת חלשה (4 נקודות עם 1 מ-7 מהשדה), וקנטקי הפסידה מול אוניברסיטת קונטיקט בתוצאה 55–56. בעונת 2011/2012 עבר מילר לשמש כשחקן ספסל, עם הצטרפותם לקבוצה של דייוויס וקיד-גילכריסט, וקלע 9.9 נקודות בממוצע למשחק. קנטקי העפילה בשנית לשלב הפיינל פור, ואף זכתה באליפות המכללות לאחר שגברה במשחק הגמר על אוניברסיטת קנזס, בתוצאה 67–59. בסיום אותה עונה זכה מילר בפרס "השחקן השישי של העונה" במחוז ה-SEC. מילר עזב את קנטקי כשחקן בעל מספר המשחקים הרב ביותר בתולדות הקבוצה (152), וכשחקן עם מספר המשחקים השני בגובהו בתולדות ליגת המכללות הבכירה אחרי דייוויד לייטי (157).
קריירה מקצועית > ניו אורלינס הורנטס/פליקנס

בדראפט ה-NBA‏ 2012 נלקח מילר על ידי ניו אורלינס הורנטס בבחירה ה-46, לאחר חמישה שחקנים נוספים מקנטקי אשר נבחרו בדראפט – אנתוני דייוויס (בחירה ראשונה), מייקל קיד-גילכריסט (2), טרנס ג'ונס (18), מרקיז טיג (29) ודורון לאמב (42). בשתי עונותיו הראשונות בניו אורלינס שותף ב-97 מתוך 164 משחקי הקבוצה, ותרם 3.3 נקודות בממוצע למשחק בלבד. לאורך עונת הרוקי שלו נשלח מספר פעמים לקבוצת הבת של ההורנטס מליגת הפיתוח – איווה אנרג'י – וב-11 משחקיו בקבוצה קלע 9.9 נקודות בממוצע למשחק. בנובמבר 2014, לאחר חמישה משחקים בעונת 2014/2015, שוחרר מילר מניו אורלינס.
קריירה מקצועית > ברוזה במברג

בפברואר 2015 חתם מילר על חוזה בקבוצת ברוזה במברג הגרמנית עד לסיום עונת 2014/2015, ובהמשך האריך את חוזהו בשנתיים נוספות. עד לסיום עונת 2016/2017 זכה עם במברג 3 פעמים באליפות הליגה הגרמנית ופעם אחת בגביע הגרמני. בשלושת משחקי סדרת גמר הליגה הגרמנית של עונת 2016 מול רטיופארם אולם קלע מילר 18 נקודות בממוצע למשחק, כולל 5.3 שלשות למשחק, ובסיום העונה זכה בפרס ה-MVP של סדרת הגמר. בעונת 2016/2017 נבחר לחמישיית העונה של הליגה הגרמנית, לצד חברו לקבוצה ניקולו מלי. בשתי עונותיו עם במברג ביורוליג רשם ממוצעים של 10.9 נקודות ו-2.6 ריבאונדים למשחק.
קריירה מקצועית > החזרה לניו אורלינס

לקראת עונת 2017/2018 חזר לניו אורלינס מה-NBA, כשחתם בקבוצה על חוזה לשתי עונות. בעונת 2017/2018 קלע 7.8 נקודות בממוצע למשחק, וסייע לקבוצתו להשוות את הישג השיא של המועדון – העפלה לחצי גמר האזור המערבי. ביולי 2019 חתם על הארכת חוזה בניו אורלינס לשנתיים נוספות עבור כ-14.3 מיליון דולר. באוגוסט 2019 סבל מקרע בגיד האכילס של רגלו הימנית, ונאלץ לעבור ניתוח אשר השבית אותו ממשחק לכל אורך עונת 2019/2020.
קריירה מקצועית > אוקלהומה סיטי ת'אנדר

ב-24 בנובמבר 2020 הועבר לאוקלהומה סיטי ת'אנדר, במסגרת טרייד בין ארבע קבוצות שכלל עשרה שחקנים.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | ניו אורלינס | 52 | 2 | 13.3 | 0.407 | 0.393 | 1.000 | 1.5 | 0.8 | 0.3 | 0.2 | 2.3 |
| 2013/2014 | ניו אורלינס | 45 | 7 | 16.1 | 0.440 | 0.325 | 0.806 | 1.2 | 1.0 | 0.5 | 0.2 | 4.4 |
| 2014/2015 | ניו אורלינס | 5 | 1 | 8.6 | 0.143 | 0.000 | 0.000 | 0.2 | 0.4 | 0.2 | 0.0 | 0.4 |
| 2015/2016 | במברג | – | – | – | – | – | – | – | – | – | – | – |
| 2016/2017 | במברג | – | – | – | – | – | – | – | – | – | – | – |
| 2017/2018 | ניו אורלינס | 82 | 3 | 23.7 | 0.444 | 0.411 | 0.866 | 2.0 | 1.4 | 0.3 | 0.2 | 7.8 |
| 2018/2019 | ניו אורלינס | 69 | 15 | 25.5 | 0.390 | 0.365 | 0.789 | 1.9 | 2.1 | 0.6 | 0.3 | 8.2 |
| 2019/2020 | ניו אורלינס | – | – | – | – | – | – | – | – | – | – | – |
| קריירה |  | 253 | 28 | 20.4 | 0.418 | 0.382 | 0.830 | 1.7 | 1.4 | 0.4 | 0.2 | 6.0 |
↑  מילר לא שיחק כלל בעונת 2019/2020 בשל פציעה.
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | ניו אורלינס | 9 | 0 | 18.0 | 0.412 | 0.375 | 1.000 | 2.2 | 1.2 | 0.6 | 0.0 | 4.8 |
| קריירה |  | 9 | 0 | 18.0 | 0.412 | 0.375 | 1.000 | 2.2 | 1.2 | 0.6 | 0.0 | 4.8 |
סטטיסטיקות הקריירה > ביורוליג

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | ברוזה במברג | 24 | 18 | 24.8 | 0.471 | 0.403 | 0.909 | 2.4 | 1.7 | 0.3 | 0.5 | 9.4 |
| 2016/2017 | ברוזה במברג | 30 | 19 | 27.1 | 0.460 | 0.411 | 0.889 | 2.7 | 2.0 | 0.6 | 0.4 | 12.2 |
| קריירה |  | 54 | 37 | 26.1 | 0.465 | 0.408 | 0.897 | 2.6 | 1.9 | 0.5 | 0.5 | 10.9 |
הערות שוליים

↑  ביוגרפיה, באתר קבוצת אוניברסיטת קנטקי
↑  סטטיסטיקות המשחק בין קנטקי לקונטיקט, באתר sports-reference.com
↑  סטטיסטיקות המכללות של מילר, באתר sports-reference.com
↑  שיאי ליגת המכללות הבכירה בכדורסל, 2018
↑  רשימת הנבחרים בדראפט 2012, באתר basketball-reference.com
↑  הסטטיסטיקות של מילר בליגת הפיתוח, באתר basketball-reference.com
↑  ניו אורלינס משחררת את מילר ואת יאנג, באתר הקבוצה, 30 בנובמבר 2014
1 2  מילר חותם על חוזה בניו אורלינס, באתר הקבוצה, 27 ביולי 2017
↑  הסטטיסטיקות של מילר ביורוליג, באתר היורוליג
↑  מילר מסכם על הארכת חוזה בניו אורלינס, באתר hoopsrumors.com,‏ 3 ביולי 2019
↑  מילר עבר ניתוח בגיד האכילס, באתר הפליקנס, 29 באוגוסט 2019
↑  הת'אנדר מצרפים חמישה שחקנים, באתר הקבוצה, 24 בנובמבר 2020
דריוס וסל

דריוס מרטין קלארק וסל (באנגלית: Darius Martin Clarke Vassell; נולד ב-13 ביוני 1980 בברמינגהאם) הוא כדורגלן עבר אנגלי ששיחק בעמדת החלוץ.
וסל החל את הקריירה במועדון נעוריו אסטון וילה, ובהמשך שיחק גם במנצ'סטר סיטי, אנקרגוצ'ו הטורקית ולסטר סיטי. בין השנים 2002 ל-2004 שיחק בנבחרת אנגליה, במדיה כבש שישה שערים ב-22 הופעות, וייצג אותה בין היתר בטורנירי מונדיאל 2002 ויורו 2004.
קריירת משחק > אסטון וילה

דריוס וסל נולד וגדל בברמינגהאם, ובגילאי הילדים שיחק בקבוצת רומולוס מהליגה האזורית. במדי מועדון הילדים בלט וסל עם הישגים כגון שישה שערים במשחק בודד, ו-46 שערים בעונה אחת. כשהיה בן 16, ובעקבות הצלחתו בקבוצה המקומית, הצטרף וסל לקבוצה אותה אהד בילדותו, אסטון וילה, והחל את דרכו בבית הספר למצוינות של המועדון. וסל קבע את שיא השערים לעונה אחת במחלקת הנוער של המועדון, 39 כיבושים.
מאמן הקבוצה הבוגרת, ג'ון גרגורי, צירף את וסל לסגל הקבוצה הבוגרת בעונת 1998/1999. הוא ערך את הופעת הבכורה שלו ב-23 באוגוסט 1998, כשעלה מהספסל בניצחון 1–3 על מידלסברו. פחות מחודש לאחר מכן, ב-15 בספטמבר, כבש את שעריו הראשונים במדי אסטון וילה, במסגרת גביע אופ"א מול סטרומסגודסט. וסל כבש צמד בשתי הדקות האחרונות של ההתמודדות והשלים מהפך עבור קבוצתו, שניצחה בסיום 2–3. היו אלו שעריו היחידים של וסל באותה העונה. בסך הכול השלים וסל 11 הופעות בעונת הבכורה שלו, מתוכן שש בליגה.
המהירות והזריזות של וסל, שהיו מתכונותיו הבולטות כשחקן, הפכו אותו לחילוף יעיל לדקות הסיום, אז היה נכנס ומנצל את יתרונו אל מול ההגנות העייפות של היריבות. בעונת 1999/2000 העפיל עם קבוצתו לגמר גביע ה-FA, אך לא שותף בהפסד 0–1 לצ'לסי בגמר. בעונת 2001/2002 הפך וסל לשחקן משמעותי יותר בהתקפת הקבוצה, וכבר בפתיחת העונה כבש פעמיים במסגרת טורניר גביע האינטרטוטו, בו זכתה אסטון וילה באחד משלושת הכרטיסים לגביע אופ"א, ובליגה קבע שיא קריירה אישי של 12 שערי ליגה ב-36 הופעות.
וסל היה לחלק משמעותי ברוטציה של הקבוצה עד לעזיבתו בתום עונת 2004/2005, עונתו השביעית בקבוצה הבוגרת של המועדון. לזכותו 35 שערי ליגה ב-162 הופעות במדי אסטון וילה (45 שערים ב-202 הופעות בכל המסגרות).
קריירת משחק > מנצ'סטר סיטי

לקראת עונת 2005/2006 עבר וסל תמורת כ-2 מיליון ליש"ט למנצ'סטר סיטי, תחת המאמן סטיוארט פירס. וסל הוביל את חוליית ההתקפה לצדו של אנדי קול, ואת השער הראשון שלו כבש לאחר במחזור השלישי, בניצחון 1–2 על סנדרלנד בחוץ. הוא סיים את העונה עם שמונה שערי ליגה ב-36 הופעות, על אף שהתמודד במהלך העונה עם בקע, ועבר ניתוח רק בסיום אותה העונה. בעונה לאחר מכן, התקשה וסל להיכנס לכושר הבקעה, וסיים את העונה עם שלושה שערי ליגה בלבד ב-32 הופעות.
הגעתו של המאמן השוודי, סוון-יוראן אריקסון, לקראת עונת 2007/2008 הביאה עמה שינוי תפקוד עבור וסל. אריקסון, אשר כל הופעותיו הבינלאומיות של וסל בנבחרת היו תחתיו, נהג לשחק בשיטת 4-5-1, שהציבה את וסל בעיקר כקיצוני ופחות בעמדת החלוץ הבודד. ב-10 בפברואר 2008, במהלך אותה העונה, כבש וסל את שער הפרמייר ליג החמישים בקריירה שלו, בניצחונה של הסיטי בדרבי של מנצ'סטר, 2-1 באולד טראפורד.
בעונת 2008/2009, עם הגעתם של המאמן מארק יוז והחלוץ רוביניו ועם השדרוג במעמדו של דניאל סטארידג' הצעיר, איבד וסל את מקומו בהרכב של הסיטי. הוא ערך שמונה הופעות ליגה בלבד באותה העונה, 15 בלבד בכל המסגרות, וכבש שער בודד. בתום העונה שוחרר מהמועדון בעקבות סיום חוזהו לאחר ארבע עונות, בהן כבש 17 שערי ליגה ב-103 הופעות (22 שערים ב-124 הופעות בכל המסגרות).
קריירת משחק > אנקרגוצ'ו

ביולי 2009 הצטרף וסל לאנקרגוצ'ו מהליגה הטורקית, והתקבל על ידי 3,000 אוהדים שחגגו את הגעתו לקבוצה. ההתחלה של וסל בקבוצה הייתה מבטיחה, לאחר שכבש את שערו הראשון כבר במחזור השני של העונה. עם זאת, חוותה הקבוצה עונה בינונית בליגה, שהסתיימה במקום ה-12 בלבד וכללה חילוף מאמנים כבר בחודש נובמבר, אז הגיע לקבוצה רוז'ה למר. בתום העונה עזב וסל את אנקרגוצ'ו עם ארבעה שערי ליגה בלבד ב-22 הופעות.
קריירת משחק > לסטר סיטי

ב-20 באוקטובר 2011, כשלושה שבועות לאחר מינויו של סוון-יוראן אריקסון למאמן לסטר סיטי מליגת המשנה, חתם וסל בקבוצה ושב לשתף פעולה עם מאמנו בנבחרת ובמנצ'סטר סיטי. עד מהרה תפס מקום קבוע בהרכב של אריקסון, וסיים את העונה עם ארבעה שערי ליגה ב-31 הופעות.
ב-29 באוקטובר 2011 פגשה לסטר את וסטהאם יונייטד במשחקה הראשון מאז סיים אריקסון את דרכו במועדון. במהלך המשחק ספג וסל פציעה ברצועה הצולבת הקדמית, שהשביתה אותו עד לתום העונה. עם סיום העונה שוחרר מהמועדון כאשר חוזהו הסתיים ולא הוצע לו חוזה חדש. וסל נותר שחקן חופשי במשך שלוש וחצי שנים, עד ה-28 בינואר 2016, אז הודיע על פרישה רשמית ממשחק בגיל 35.
קריירת משחק > נבחרת אנגליה

וסל ערך את הופעת הבכורה שלו במדי נבחרת אנגליה ב-13 בפברואר 2002, במשחק ידידות באמסטרדם ארינה תחת המאמן סוון-יוראן אריקסון. וסל היה לאחד משלושה שחקנים שערכו בכורה במדי אנגליה במשחק, יחד עם ויין ברידג' ומייקל ריקטס. הוא פתח בהרכב והפגין יכולת מרשימה, כולל שער בכורה במדי הנבחרת אותו כבש במספרת לרשתו של אדווין ואן דר סאר. המשחק הסתיים בשוויון 1-1.
בסך הכול בתוך שלושה חודשים שותף וסל בחמישה משחקי ידידות, בהם כבש שלושה שערים, שהספיקו לאריקסון לזמנו לסגל אנגליה לקראת מונדיאל 2002, על אף שלא ערך הופעה רשמית עד לאותו הזמן. וסל פתח בהרכב במשחק הראשון של אנגליה בטורניר, בו נפרדה בשוויון 1-1 מול שוודיה. הוא לא שותף בניצחון 0–1 על ארגנטינה, ועלה מהספסל במקומו של מייקל אואן ל-13 דקות בשוויון 0-0 מול ניגריה, שהבטיח לאנגליה את המקום השני בבית. וסל לא שותף בניצחון 0–3 על דנמרק בשמינית הגמר, ושוב החליף את אואן לכ-11 דקות בהפסד 1–2 לברזיל ברבע הגמר. בסך הכול רשם שלוש הופעות בטורניר, אחת מהן בהרכב.
וסל ערך ארבע הופעות, כולן כמחליף, במסגרת מוקדמות יורו 2004, בהן כבש שער בודד. כשבוע לפני פתיחת טורניר הגמר בפורטוגל, כבש וסל צמד בניצחון 1–6 על איסלנד, מה שהפכו לשעריו האחרונים במדי אנגליה. הוא זומן על ידי אריקסון לסגל אנגליה לקראת טורניר היורו, ובמשחק הפתיחה החליף וסל את אואן כעשרים דקות לסיום, וראה את צרפת משלימה מהפך משני שערים של זינדין זידאן בתוספת הזמן ומנצחת 1–2. וסל החליף את אואן פעם נוספת כ-18 דקות לסיום הניצחון 0–3 על שווייץ, והחליף את כובש הצמד ויין רוני כ-18 דקות לסיום הניצחון 2–4 על קרואטיה. אנגליה העפילה לרבע הגמר, שם נפצע רוני כבר לאחר 27 דקות, והוחלף על ידי וסל. לאחר שוויון 2-2 בין אנגליה לפורטוגל המארחת בתום הארכה, ניגשו הקבוצות לדו-קרב בעיטות עונשין. וסל ניגש לבעוט שביעי במצב של שוויון 5-5, אך הבעיטה שלו נהדפה על ידי ריקרדו, שבעצמו כבש את הפנדל הבא כדי לקבוע 5–6 לפורטוגל. וסל לא שב עוד לשחק במדי אנגליה.
בסך הכול ערך וסל 22 הופעות במדי אנגליה, כולן תחת אריקסון (16 מתוכן כמחליף, רק פעם אחת השלים 90 דקות), וכבש שישה שערים.
תארים

גביע האינטרטוטו: 2001
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | בגביע הליגה> הופעות | בגביע הליגה> שערים | באירופה> הופעות | באירופה> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- |
| 1998/1999 | אסטון וילה | אנגליה פרמייר ליג | 6 | 0 | 1 | 0 | 1 | 0 | 3 | 2 | 11 | 2 |
| 1999/2000 | אסטון וילה | אנגליה פרמייר ליג | 11 | 0 | 1 | 0 | 5 | 0 | — | — | 17 | 0 |
| 2000/2001 | אסטון וילה | אנגליה פרמייר ליג | 23 | 4 | 3 | 1 | 1 | 0 | 3 | 0 | 30 | 5 |
| 2001/2002 | אסטון וילה | אנגליה פרמייר ליג | 36 | 12 | 1 | 0 | 1 | 0 | 6 | 2 | 44 | 14 |
| 2002/2003 | אסטון וילה | אנגליה פרמייר ליג | 33 | 8 | 1 | 0 | 3 | 3 | 2 | 0 | 39 | 11 |
| 2003/2004 | אסטון וילה | אנגליה פרמייר ליג | 32 | 9 | 1 | 0 | 6 | 1 | — | — | 39 | 10 |
| 2004/2005 | אסטון וילה | אנגליה פרמייר ליג | 21 | 2 | 0 | 0 | 1 | 1 | — | — | 22 | 3 |
| 2005/2006 | מנצ'סטר סיטי | אנגליה פרמייר ליג | 36 | 8 | 4 | 1 | 1 | 1 | — | — | 41 | 10 |
| 2006/2007 | מנצ'סטר סיטי | אנגליה פרמייר ליג | 32 | 3 | 4 | 2 | 0 | 0 | — | — | 36 | 5 |
| 2007/2008 | מנצ'סטר סיטי | אנגליה פרמייר ליג | 27 | 6 | 3 | 0 | 2 | 0 | — | — | 32 | 6 |
| 2008/2009 | מנצ'סטר סיטי | אנגליה פרמייר ליג | 8 | 0 | 1 | 0 | 0 | 0 | 6 | 1 | 15 | 1 |
| 2009/2010 | אנקרגוצ'ו | טורקיה סופר ליג | 22 | 4 | 3 | 0 | — | — | — | — | 25 | 4 |
| 2010/2011 | לסטר סיטי | אנגליה פוטבול ליג צ'מפיונשיפ | 31 | 4 | 1 | 0 | 0 | 0 | — | — | 32 | 4 |
| 2011/2012 | לסטר סיטי | אנגליה פוטבול ליג צ'מפיונשיפ | 13 | 2 | 0 | 0 | 0 | 0 | — | — | 13 | 2 |
| סך הכל קריירה | סך הכל קריירה | סך הכל קריירה | 331 | 62 | 24 | 4 | 21 | 6 | 20 | 5 | 396 | 77 |
סטטיסטיקות > נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 2002 | 9 | 3 |
| 2003 | 6 | 1 |
| 2004 | 7 | 2 |
| סה"כ | 22 | 6 |
האמר H2

| --- | --- |

Hummer H2
 מאפיינים כלליים
 נקרא גם:  Hummer H2 SUT (דגם טנדר קבינה כפולה)
 יצרן:  AM General (אנ')  Avtotor (אנ') (ברוסיה)
 שנות ייצור:  2002 – 2009
 יחידות שיוצרו:  153,026
 הרכבה:  ארצות הברית ארצות הברית  רוסיה רוסיה
 מודל קודם:  Hummer H1 (אנ')
 מודל אחריו:  האמר H3
 חברת אם:  ג'נרל מוטורס
 מרכב:  מנוע קדמי, הנעה כפולה 4x4
 פלטפורמה:  GMT820 (אנ')
 אורך:  5,169 מ"מ
 רוחב:  2,065  מ"מ
 גובה:  1,976 מ"מ (בין השנים 2002–2003)  2,007 מ"מ (בין השנים 2004–2009)
 משקל:  2,903 ק"ג (דגם מנוע 6.0 ליטר)  2,984 ק"ג (דגם מנוע 6.2 ליטר)
 בסיס גלגלים:  3,119 מ"מ
 מפרט טכני
 מנוע:  V8  צילינדרים, 5,967 סמ"ק המפיק 320 כ"ס ב-5,200 סל"ד (בין השנים 2002–2003)  V8  צילינדרים, 5,967 סמ"ק המפיק 330 כ"ס ב-5,200 סל"ד (בין השנים 2004–2007)  V8  צילינדרים, 6.2 ליטר המפיק 398 כ"ס ב-5,700 סל"ד (בין השנים 2008–2009)
 הילוכים:  תמסורת אוטומטית - 4 מהירויות מסוג "4L60E" (בין השנים 2002–2004)  תמסורת אוטומטית - 4 מהירויות מסוג "4l65E" (בין השנים 2005–2007)  תמסורת אוטומטית - 6 מהירויות מסוג "6L80E" (בין השנים 2008–2009)
 מהירות מרבית:  175 קמ"ש (דגם מנוע 6.0 ליטר המפיק 320 כ"ס)  180 קמ"ש (דגם מנוע 6.2 ליטר)
 צריכת דלק:  17.5 ליטר ל-100 ק"מ
 מעצב:  Clay Dean (בשנת 2000)
האמר H2 (באנגלית: Hummer H2) הוא SUV רחב, ממותג האמר בעל הנעה כפולה 4x4, שיוצר על ידי יצרנית הרכב הכבד AM General (אנ') בבעלות יצרן כלי הרכב האמריקאי ג'נרל מוטורס אשר יוצר בין השנים 2002–2009 (משנת הדגם 2003) בארצות הברית.
ברוסיה יוצרו דגמי "האמר H2" באמצעות יצרנית הרכב הרוסית Avtotor (אנ') (ברוסית: Автотор).
היצרנית AM General נרכשה בשנת 1999 על ידי קבוצת ג'נרל מוטורס.
תצורות

5 דלתות - SUV.
4 דלתות - טנדר קבינה כפולה (קרוי "Hummer H2 SUT").
4 דלתות + דלת אחורית - לימוזינה.
כבאית.
"האמר H2"

יוצרו 153,026 יחידות.
5 נוסעים.
מנוע קדמי : 6 ליטר, 6.2 ליטר.
מנוע בנזין.
סוג הנעה: הנעה כפולה 4x4.
קיבולת מכל דלק - 121 ליטר.
צמיגים: LT315/70R17 BF Goodrich.
נפח תא מטען אחורי - 1,130 ליטר.
בשנת 2003 עלה דגם "האמר H2" לשלב הגמר בתחרות מכונית השנה בצפון אמריקה בדרוג "משאית השנה" בקטגוריית משאיות
"האמר H2" > תאוצות

תאוצה בין 0–97 קמ"ש היא 10.9 שניות (דגם מנוע 6.0 ליטר המפיק 320 כ"ס).
תאוצה בין 0–97 קמ"ש היא 10.7 שניות (דגם מנוע 6.0 ליטר המפיק 330 כ"ס).
תאוצה בין 0–97 קמ"ש היא 9.1 שניות (דגם מנוע 6.2 ליטר).
גלריה

"האמר H2"
"האמר H2"
"האמר H2"
"האמר H2"
"האמר H2" - טנדר קבינה כפולה
"האמר H2" - טנדר קבינה כפולה
"האמר H2" - טנדר קבינה כפולה
"האמר H2" - מבט לתא הנהג
"האמר H2" - ניידת משטרה
"האמר H2" - כבאית
"האמר H2" - כבאית
"האמר H2" - כבאית
"האמר H2" - לימוזינה
"האמר H2" - לימוזינה
"האמר H2" - לימוזינה, שנת 2007
ראו גם

האמר
האמר H1
האמר H3
הערות שוליים

↑  "האמר H2" archive.ph/20170920102713
↑  "האמר H2" chicagotribune.com/news/ct-xpm
↑  "האמר H2" forbes.com/2003/02/17/cx_mf_0217test
↑  דגם Hummer H2 SUT caranddriver.com/reviews/a15132351/hummer-h2-sut
↑  "האמר H2" cars.com/research/hummer-h2
החאן הירושלמי

ערך זה עוסק במבנה בירושלים. אם התכוונתם לתיאטרון הפועל במקום, ראו .
| --- | --- |

 מידע כללי
 סוג:  אולם תיאטרון, חאן 
 מיקום:  ירושלים 
 מדינה:  ישראל 
 קואורדינטות:  31°46′06″N 35°13′30″E﻿ / ﻿31.76844167°N 35.2249°E﻿ / 31.76844167; 35.2249
  (למפת ירושלים מוגדלת) החאן הירושלמי(למפת ירושלים רגילה) החאן הירושלמי(למפת הרי ירושלים רגילה) החאן הירושלמי(למפת הרי ירושלים מוגדלת) החאן הירושלמי
 
החאן בלילה
הכניסה הדרום-מערבית של החאן לפני שיקומו (1965). השלט מציין: "תעשיית עץ ומקררים וגם חשמלים - י. ומ. פרנקל"
החצר הפנימית בחאן
החאן הירושלמי (בפי ירושלמים החאן) הוא מבנה מדרום לשכונת ימין משה בירושלים, שתיפקד בעבר כחאן לעולי הרגל אל העיר העתיקה, וכיום משמש כמתחם תרבות ואירועים וכמשכנו של התיאטרון העירוני - תיאטרון החאן. החאן ממוקם בכיכר דוד רמז, מול תחנת הרכבת ההיסטורית של ירושלים.